Савецкая ўлада вядомая сваімі рэпрэсіямі. Не любіла яна шмат якія катэгорыі грамадзян – моцных сялян-гаспадароў, інтэлектуалаў, нацыянальных рупліўцаў... Аднымі з найбольш пацярпелых аказаліся рэлігійныя дзеячы, прытым розных канфесій. Паколькі большасць насельніцтва Ганцавіцкага раёна праваслаўнае, то тут падвергліся пакаранню шмат царкоўных святароў. У той жа час католікі таксама страцілі сваіх духоўных айцоў.Сёння ў працэсе даследаванняў многія імёны ўстанаўліваюцца, ахвяры рэабілітуюцца пасмяротна.